Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1696

6. Az ismeretek ellenőrzési rendszere Az ellenőrzési rendszer tantárgyankénti és félévenkénti vizsgákból, záródolgozat készítéséből és záróvizsgából épül fel. Az egyes tantárgyak keretében elsajátított ismeretek ellenőrzése félévenként, vizsgákon kerül sorra. A tantárgyak egymásra épülnek, erre tekintettel a megelőző félévben esedékes vizsgák eredményessége a következő félév megkezdésének előfeltétele. 6.1. A szakdolgozat A továbbképzésben résztvevők szakdolgozatot készítenek. A szakdolgozat a csatornázás és/vagy szennyvíztisztítás szakterületéről választott műszaki, illetve műszaki-gazdasági feladat írásban dokumentált kidolgozása, amely a hallgató tanulmányaira támaszkodva, a hazai és nemzetközi szakirodalom tanulmányozásával, konzulens segítségével kidolgozható, és igazolja, hogy készítője képes az elsajátított ismeretanyag gyakorlati alkalmazására, a szakterületen felmerülő faladatok kreatív megoldására, az eredmények szakszerű összefoglalására, önálló szakmai munka végzésére. 6.2. A záróvizsga 6.2.1. A záróvizsgára bocsátás feltételei: — a tantervben előírt vizsgák (min. 8 kollokvium) letétele, és — a szakdolgozat bíráló általi elfogadása. 6.2.2. A záróvizsga részei: — szóbeli vizsga az intézményi tanterv által meghatározott tantárgyakból, — a szakdolgozat megvédése. 6.2.3. A záróvizsga eredménye A vizsgáztató bizottság által a szakdolgozatra, annak megvédése eredményeként adott érdemjegy és a szóbeli vizsgákra adott érdemjegyek számtani középértékének átlaga. KÖRNYEZETI MENEDZSER SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes